Քիթ Հարինգթոն

Քրիստոֆեր Քեյթսբի (Քիթ) Հարինգթոն ([ˈharɪŋt(ə)n]?, , ), կինոյի, թատրոնի և հեռուստատեսության անգլիացի դերասան։

Կենսագրություն 
Կինոյի, թատրոնի և հեռուստատեսության դերասան դերասան Քիթ Հարինգթոնը ծնվել է 1986 թվականի դեկտեմբերի 26-ին Վուստերշիրում, Անգլիա, Մեծ Բրիտանիա։ Դերասանական ունակությունները նրան են փոխանցվել նրա դրամատուրգ մորից։ Սակայն մանկությունում նա իրեն որպես դերասան չէր տեսնում, ցանկանալով դառնալ մեկ կինոօպերատոր, մեկ ռազմական թղթակից, մեկ լրագրող։ Չնայած Քիթին դուր էր գալիս խաղալ բեմում, նա երբեք չէր ենթադրում, որ հենց դերասանական արվեստը կդառնա նրա մասնագիտությունը։

1992—1998 թվականներին նա սովորում էր Սաութֆիլդի նախնական դպրոցում ()։

Դպրոցն ավարտելուց մի քանի տարի անց որոշիչ քայլ է կատարում և ընդունվում Լոնդոնի Բեմական խոսքի և դրամատիկական արվեստի կենտրոնական դպրոցը՝ ուսումնական հասատատություն, որն իրավամբ համարվում է Մեծ Բրիտանիայի ամենահեղինակավոր դերասանական բուհերից մեկը։ Այնտեղ նա մասնակցություն է ունենում մի շարք ուսանողական բեմադրություններում, կատարելագործելով իր վարպետությունը։

2008 թվականին ավարտում է Լոնդոնի համալսարանին Բեմական խոսքի և դրամայի կենտրոնական դպրոցը (), Անգլիա։

Դրամատիկական արվեստում, լինի դա թատրոն, կինո կամ նույնիսկ գիրք, դերասանը միշտ նախընտրում է մռայլ երանգներ։

Ստեղծագործական աշխատանք

Հեռուստատեսություն 

Դերասանի համար իրական առաջընթաց է դառնում HBO-ի «Գահերի խաղ» սերիալի նկարահանման համար փորձերը։ Ջորջ Մարտինի «Սառույցի ու Հրո Երգ» հանրահայտ ֆենտեզի-առասպելի էկրանավորումը Քիթ Հարինգթոնին անհավանական հաջողություն են բերում։ Ջոն Սնոուի դերակատարը դառնում է ամենահանրաճանաչ և պահանջված երիտասարդ դերասաններից մեկը։

Ջոն Սնոուի դերը, ինչպես և «Գահերի խաղ» ամբողջ վիպաշարը, Քիթ Հարինգթոնին հոգեհարազատ է լինում։ Սկսելով նկարահանվել «Գահերի խաղ»-ում, Քիթ Հարինգթոնը կեղծամ էր կրում ընդհուպ մինչև այն պահը, երբ նրա մազերը հասնում են պահանջվող երկարության

Եվ չնայած «Գահերի խաղ»-ի առաջին մասի հաջողությունը դերասանին երաշխավորում էր երկրորդ եթերաշրջանում մասնակցությունը, դերասանը չէր դադարեցնում նոր դերերի փնտրտուքը։

Կինո 
«Գահերի խաղ»-ի առաջին եթերաշրջանի նկարահանումների ավարտից հետո Քիթ Հարինգթոնը մասնակցություն է ունենում Մաքլ Ջ. Բասետի «Սալյենտ Հիլլ 2» ֆիլմի նկարահանումներին։ Ֆիլմը առավել քան սառն է ընդունվում ինչպես քննադատների, այնպես էլ հանդիսատեսի կողմից, իսկ Քիթին հանդիմանում էին վատ խաղի համար։

Քասթինգ անցնելով անմիջապես երկու միանման նախագծերում, Քիթ Հարինգթոնը երկրորդական դեր է ստանում «Յոթերորդ որդին» ֆենտեզի-ֆիլմում և գլխավոր դերը Դևիդ Դոբկինի «Արթուր և Լանսելոտ» վիթխարի նախագծում։

Սակայն հանց վիթխարի նախագծերն են պատճառ դառնում ֆիլմի վրա աշխատանքների դադարեցմանը, հարցականի տակ դնելով այդ նախագծում Քիթ Հարինգթոնի մասնակցությանը։ 2014 թվականին «Warner Bros.»-ը Գայ Ռիչիին առաջարկում է նոր ֆիլմ նկարահանել Արթուր արքայի մասին առասպելի մոտիվներով, Ջոբի Հարոլդի սցենարով։ Դևիդ Դոբկինի ֆիլմի հետագա ճակատագիրը մնում է անհայտ։

2014 թվականի հոկտեմբերին Լոնդոնի կինոփառատոնում կայանում է «Ապագայի հուշեր» ֆիլմի պրեմիերան, որում Քիթը խաղում է գլխավոր դերերից մեկը։

2014 թվականի վերջին Հարինգթոնը գլխավոր դեր է ստանում Քսավիե Դոլանի «Ջոն Ֆ. Դոնովանի կյանքն ու մահը» ապագա նախագծում։

2015 թվականին հայտնի է դառնում, որ Քիթ Հարինգթոնը կփոխարինի Ռոբերտ Փեթինսոնին «Սեռա» վեսթերնում, հոլանդացի ռեժիսոր Մարտին Կուլհովենի անգլալեզու նորամուտում։

Թատրոն 
Հազիվ ավարտելով իր մասնագիտական կրթությունը, 2008 թվականին Քիթ Հարինգթոնը անմիջապես աշխատանքի է անցնում բեմում։ Նրա առաջին դերն է դառնում Ալբերտ Նարակոտի դերը «Մարտական ձի» պիեսում, Արքայական ազգային թատրոնի () բեմում։ Միևնույն հաջողություն պիեսը ունենում է նաև Լոնդոնի նոր թատրոնում ()։ Երիտասարդ դերասանի խաղը դրական է գնահատվում ինչպես հանդիսատեսի, այնպես էլ քննադատների կողմից։ Եվ 2010 թվականին Հիտ Հարինգթոնը ստանում է Էդ Մոնտգոմերիի դերը «Royal Court Theatre»-ի «Posh» պիեսում։

Չնայած կինոյում և հեռուստատեսությունում ակտիվ փնտրտուքի, Հիտ Հարինգթոնը իրեն ընկալում է, առաջին հերթին, որպես թատերական դերասան։ Բոլոր մնացածը նրա համար լոկ հաճելի բոնուս են։ Բեմի վրա Հարինգթոնը երազում է խաղալ արքա Հենրի V-ին։

Ֆիլմագրություն

Անվանակարգումներ և մրցանաներ

Ծանոթագրություններ

Արտաքին հղումներ 
 

Հոլիվուդյան դերասաններ
Անգլիացի դերասաններ
1986 ծնունդներ
Դեկտեմբերի 26 ծնունդներ
Բրիտանացի հեռուստատեսային դերասաններ